Kaaludes kodulehe loomist on väga oluline teada, miks seda tehakse. Milliseid saidi omaniku eesmärke aitab see täita. Veebi näol ei ole tegemist võluvitsaga, mis mistahes kujul toob külastajad/kliendid ja raha/tähelepanu. Tähtis on läbi mõelda, kes sinna  sattuma peaks (hiljem ka kuidas nad sinna tuua), mida ta veebist vajada või otsida võiks ning kuidas tema soove võimalikult efektiivselt rahuldada. Loomulikult tuleb sellega siduda ka oma sihid ja nende täitumine. Veebile seatud eesmärgid võiks ka üles kirjutada ja neid organisatsiooni sees jagada.